lav4e

# РЕПУБЛИКА БЪЛГАРИЯ

# Министерство на земеделието

Областна дирекция “Земеделие”- гр. Русе

**ОДОБРЯВАМ: ….…/П/….….**

**ВЛАДИМИР ТЕДЕСКИ**

*Директор на Областна дирекция „Земеделие“ – гр. Русе*

**ПРОТОКОЛ**

Днес, 16.01.2023 г. в 10,00 часа, в сградата на Областна дирекция „Земеделие” – гр. Русе, комисия, назначена със Заповед № РД-07-122/08.08.2022 г. на Директора на Областна дирекция „Земеделие” – гр. Русе:

ПРЕДСЕДАТЕЛ:

Гюнай Кадънкова – Главен директор на Главна дирекция „АР”, Областна дирекция „Земеделие” – гр. Русе;

СЕКРЕТАР:

Венета Иванова – главен юрисконсулт в Дирекция „АПФСДЧР”, Областна дирекция „Земеделие” – гр. Русе;

ЧЛЕНОВЕ:

Маргарита Тодорова – младши експерт в Дирекция „АПФСДЧР”, Областна дирекция „Земеделие” – Русе,

се събра във връзка с писмо изх. № 66-3539/08.12.2022 г. на Министъра на земеделието, относно процедурата по провеждането на търга с тайно наддаване по реда на чл.27, ал. 9 във вр. с ал.8, изр. второ от ЗСПЗЗ и чл. 105, ал. 2 и ал. 3 и чл. 106, ал. 1 от ППЗСПЗЗ, за **поземлен имот с идентификатор 47977.106.69**, частна държавна собственост с площ 3431 кв.м, с начин на трайно ползване: стопански двор – изоставена земя, находящ се в землището на с. Мечка, община Иваново, област Русе с начална тръжна цена 4532,00 лева, представляващ земеделска земя по § 12а от ПЗР на ЗСПЗЗ, обявен със Заповед № РД-04-92/04.07.2022 г. на Директора на ОД „Земеделие” – Русе, публикувана във вестник „Утро” бр. 131/07.07.2022 г., информационното табло и сайта на Областна дирекция „Земеделие” – Русе, в офиса на съответната общинска служба по земеделие, в общината и кметството на населеното място по местонахождение на имота и на интернет страницата на Министерството на земеделието.

В срока, определен със Заповед № РД-04-92/04.07.2022 г. на Директора на ОД „Земеделие” – Русе са постъпили 2 /два/ броя запечатани плика с тръжни документи с входящи №№ 1/05.08.2022 г. и 2/05.08.2022 г., заведени в регистър на ОД „Земеделие” – Русе за участие в обявения търг.

След отваряне на пликовете с постъпилите заявления за участие в обявения търг с тайно наддаване, за продажба на имот частна държавна собственост, представляващ свободен, годен за земеделско ползване и неподлежащ на възстановяване, комисията

**КОНСТАТИРА:**

1. В плик **с входящ № 1/05.08.2022 г.** е представено заявление за участие в първи търг /по образец/ от **В.С.В.**, ЕГН ……………., постоянен адрес: ……………………………………………

2. В плик **с входящ № 2/05.08.2022 г.** е представено заявление за участие в първи търг /по образец/ от **С.В.С.**, ЕГН ………………………., постоянен адрес: ………………………………….

След извършената проверка на подадените в Областна дирекция „Земеделие” – Русе заявления по образец съгласно чл.106, ал.10 от ППЗСПЗЗ за участие в търга, е изискана служебна информация по реда на чл. 106, ал. 19 ППЗСПЗЗ от Община Русе, съобразно указанията, дадени в писмо изх. № 66-3539/08.12.2022 г. на Министъра на земеделието, дали участниците в търга са „свързани лица“ по смисъла на §1 от Допълнителните разпоредби на Търговския закон.

С писмо изх. № 24-06-66#1/03.01.2023 г. Община Русе, отдел „Гражданско състояние“ предоставя удостоверения № И-1565/30.12.2022 г. и И-1566/30.12.2022 г. на Община Русе, видно от които Велико Славов Великов е баща на Светослав Великов Славев. Следователно кандидатите попадат в обхвата на дефиницията за „свързани лица“ по смисъла на §1, ал. 1, т. 1 от ДП на ТЗ .

Съгласно чл. 106, ал. 18 от ППЗСПЗЗ свързани лица по смисъла на Търговския закон и свързани предприятия по смисъла на Закона за малките и средните предприятия не могат да бъдат самостоятелни кандидати или участници в тръжната процедура за един и същ имот.

**РЕШИ:**

Не допуска до участие в обявения търг В.С.В., ЕГН …………………., постоянен адрес: …………………………….. иС.В.С., ЕГН …………………………, постоянен адрес: ……………………………………

Не може да се изпълни регламента на чл. 106, ал. 15, изрч. второ от ППЗСПЗЗ, а именно търгът може да се проведе само когато за всеки обявен имот са подадени повече от едно заявления за участие от лица, собственици на отделни имоти, съседни на имота - обект на търга, допуснати за участие в търга.

Комисията предлага на Директора на ОД „Земеделие“ - Русе да прекрати тръжната процедура, като имотът да се включи в общ търг, на който могат да участват всички заинтересовани лица.

Заседаниетоприключи в 10,30 часа.

Настоящият протокол се състави в три еднообразни екземпляра.

Настоящият протокол да се обяви на информационното табло на ОД „Земеделие“ – гр. Русе и на интернет страницата на дирекцията. В 7-дневен срок участниците могат да направят писмени възражения до тръжната комисия.

**КОМИСИЯ:**

**Председател:.........../П/......................**

**/Гюнай Кадънкова/**

**Секретар:............./П/............................**

**/Венета Иванова/**

**Член:............../П/...................................**

**/Маргарита Тодорова/**